Edraičiai

Edraičiai, Ederkiemiai (, nuo 1938 m. Edern, ) – buvęs kaimas Rytų Prūsijoje, Pilkalnio apskrityje, dabartinės Kaliningrado srities rytinėje dalyje, 16 km į pietvakarius nuo Pilkalnio, 16 km į šiaurės rytus nuo Gumbinės.

Istorija 

Minimi nuo XVI a. Ederatzen, Ederkeimen, Ederkem, Ederkemen, Edratschen, Ederckehmen pavadinimais, nuo XVIII a. – Ederkehmen. 1736 m. kaime gyveno 2 vokiečių ir 9 lietuvių šeimos. 1785 m. buvo karališkasis valstiečių kaimas su 25 ugniakurais, 1821 m. – mišrusis kaimas su 120 gyventojų. 1854 m. Edraičiuose buvo 19 gyvenamųjų pastatų ir 135 gyventojai. 1723–1818 m. priklausė Įsruties apskrities Brakupėnų domenų valsčiui, 1818–1945 m. – Pilkalnio apskričiai, buvo 1874 m. įsteigto Malviško valsčiaus kaimas. Tikintieji priklausė Malviško evangelikų liuteronų parapijai. 

Kaime vyko Pirmojo pasaulinio karo mūšiai, yra išlikusios žuvusių vokiečių ir rusų kareivių kapinės (Kaliningrado srities vietinės reikšmės kultūros paveldo paminklas). Tarpukariu kaimo centre buvo nedidelė dvaro sodyba, keletas sodybų driekėsi palei Malviško–Kėkštų vieškelį, kitos buvo išbarstytos po visą kaimo teritoriją. Kaimo vakariniame pakraštyje tekėjo Eimenys.

Po Antrojo pasaulinio karo  ar vėliau sovietmečiu kaimas išnyko. Nuo 2008 m. jo teritorijos šiaurinė dalis priklauso Krasnoznamensko rajono Vesnovo kaimo gyvenvietei, pietinė – Gusevo rajono Kubanovkos kaimo gyvenvietei.

Gyventojai

Šaltiniai 

Pilkalnio apskrities gyvenvietės